|  |
| --- |
| **Republika e Kosovës**  **Republika Kosova-Republic of Kosovo**  ***Qeveria –Vlada-Government***  *Ministria e Arsimit, Shkencës, Teknologjisë dhe Inovacionit / Ministarstvo Obrazovanja, Nauke, Tehnologije i Inovacije / Ministry of Education, Science, Technology and Inovation* |

Kabineti i Ministres/Kabinet Ministra/Cabinet of the Minister

**Ftesë për aplikim**

**Komuniteti online i mësimdhënësve të gjuhës angleze**

Ministria e Arsimit, Shkencës, Teknologjisë dhe Inovacionit, në bashkëpunim me Këshillin Britanik (British Council), lanson në Kosovë programin për zhvillim profesional të mësimdhënësve të gjuhës angleze “Komuniteti online i të ardhmes për mësimdhënësit e gjuhës angleze / Future English Online Teacher Community”, fton të gjithë mësimdhënësit e gjuhës angleze të shkollave publike parauniversitare që të aplikojnë për t'u bërë pjesë e këtij programi.

Ky program do të zhvillohet në Platformën online, të dedikuar për mësimdhënësit e gjuhës angleze, e cila ofron një forum ku mësimdhënësit mund të përfshihen në ide të reja dhe diskutime përkatëse, të ndajnë njohuritë dhe përvojën, të reflektojnë mbi praktikat e tyre dhe të marrin pjesë në mësimin autodidakt. Brenda platformës, mësimdhënësit mund të zhvillojnë një portofolio elektronike për të mbështetur dhe evidentuar zhvillimin e tyre profesional, mund të angazhohen në ndërveprime dhe diskutime me mësimdhënës nga vende të tjera përmes grupeve të ndryshme.

**Çfarë mund të përfitojnë mësimdhënësit nga Platforma komuniteti online i mësimdhënësve të gjuhës angleze?**

Mësimdhënësit mund të ndërveprojnë në nivele të ndryshme:

• njihen me mësimdhënësit brenda grupit të vendit të tyre nëpërmjet diskutimeve në forum;

• ndërveprojnë në platformë me mësimdhënës nga vende të tjera nga rajoni dhe më gjerë, përmes seminareve të drejtpërdrejta;

• marrin pjesë në grupet e interesit të veçantë, ku mësimdhënësit mund të bashkohen bazuar në fushat e tyre të interesit, përvojën dhe kontekstin specifik të klasës.

***Pas regjistrimit në platformë, mësimdhënësit mund të angazhohen në aktivitetet e mëposhtme:***

• Modulet online të vetëaksesueshme “Teaching for Success”;

• Diskutimet e moderuara në forum (temat për diskutime në forum zgjidhen për të përmbushur nevojat e mësimdhënësve dhe janë pjesë e një programi të caktuar me tema dhe çështje kyçe);

• Seminarët e mbajtur nga ekspertë të ELT (trajnerë të Këshillit Britanik, folës të jashtëm të ftuar nga Mbretëria e Bashkuar, folës të ftuar nga vendi etj.);

• Zhvillimi i revistave vetë-reflektuese dhe e-portofoleve personale;

**Sqarime shtesë**

Mësimdhënësit e përzgjedhur për këtë program do të kenë qasje në platformë deri në fund të muajit mars 2023.

Përpara se të bëhen pjesë e këtij programi, për mësimdhënësit do të organizohet online një sesion informimi për t'u ofruar pjesëmarrësve të gjithë informacionin përkatës dhe për t'u siguruar që ata të kenë udhëzimet e nevojshme për maksimizimin e angazhimit të tyre brenda Komunitetit online të mësimdhënësve.

Sesioni informues ka si qëllim – të paraqesë qartë përfitimet nga përdorimi i kësaj platforme me qasje autodidakte, duke u angazhuar në diskutime me kolegët e tyre për të ndarë idetë, sfidat dhe këshillat, duke reflektuar mbi praktikën e tyre dhe të mësuarit në një mjedise online nga ekspertë ndërkombëtarë të ELT se si ta bëjmë praktikën mësimore më tërheqëse, më efektive, më të përqendruar te nxënësi dhe më të orientuar drejt rezultateve.

Mësimdhënësit do të jenë në gjendje të përcaktojnë ritmin e pjesëmarrjes së tyre në program dhe platformë (module të vetëqasshme, diskutime në forum, etj.), por do t'u kërkohet të bashkohen në seminare të drejtpërdrejta një herë në muaj.

***Nga pjesëmarrja në këtë program, mësimdhënësit mund të përfitojnë certifikatat e mëposhtme:***

- Certifikatë rajonale për pjesëmarrje në seminar.

- Certifikatat e përfundimit të modulit të vetëaksesueshëm (kërkohet 70% kalueshmëri në përfundim të programit).

**KRITERET E PËRZGJEDHJES**

***Për t'u kualifikuar për programin, mësimdhënësit duhet të plotësojnë kritere specifike:***

• të jenë mësimdhënës/-e të gjuhës angleze në sistemin arsimor publik parauniversitar në Republikën e Kosovës të të gjitha komuniteteve;

• të kenë aftësi bazë IT (të jenë të njohur me përdorimin e adresës së tyre personale të email-it, përdorimin e MS Word, hyrjen në platformat online, etj.);

• të kenë të paktën nivelin B1 të gjuhës angleze;

• të jenë në gjendje të angazhohet për 6 orë zhvillim profesional në muaj dhe të ketë qasje në një kompjuter desktop.

Krahas kritereve të mësipërme, mësimdhënësit do të përzgjidhen sipas parimit “kush vjen i/e pari/-a shërbehet i/e pari/-a”.

**Në Platformën Komuniteti online i mësimdhënësve të gjuhës angleze, do të mund të regjistrohen vetëm mësimdhënësit e gjuhës angleze të përzgjedhur nga Ministria e Arsimit, Shkencës, Teknologjisë dhe Inovacionit të Republikës së Kosovës, të cilët do të mund të krijojnë një llogari dhe të angazhohen në aktivitetet e grupit të vendit të tyre si dhe në aktivitetet e platformës më të gjerë.**

**FORMA E APLIKIMIT**

Aplikimi bëhet përmes platformës online e-Kosova në linkun e shpallur në uebfaqen e MASHTI.

**Dokumentet e nevojshme që duhet të ngarkohen në platformën e-Kosova:**

* Dëshminë që jeni pjesë e sistemit arsimor publik në Kosovë (nga drejtoria e shkollës apo DKA);
* Një biografi të shkurtër (CV);

**Afati i fundit për aplikim është data 14 tetor 2022, ora 16: 00**